Balzamovo sirće - Wikipedia

# Balzamovo sirće

### Sa Wikipedije, slobodne enciklopedije

Razne vrste Balzamovog sirća

Balzamovo sirće (poznato i pod originalnim, talijanskim imenom Aceto balsamico) je posebna vrsta sirćeta specifičnog blago kiselog i slatkastog ukusa sa prefinjenim bukeom.

Za dobro balzamovo sirće odlučujuće su sirovine, tradicionalna proizvodnja, klimatski uslovi i dugogodišnje čuvanje u buradima od specijalnih vrsta drveta. Balzamovo sirće se ne dobiva vrenjem vina ili drugog voća nego iz čistog mošta alkoholom oskudnog grožđa "Trebbiano di Spagna". Ova vrsta grožđa se uzgaja u brdovitom kraju oko Modene i u provinciji Reggio Emilia-Romagna u Italiji.

Klasičnim postupkom grožđice se beru kad su potpuno zrele, presuju se i nakon nekoliko sati kad počne alkoholno vrenje mošt se filtrira i stavlja u bakarne ili danas sve češće rosfrajne kazane, zagrijava se na 80°c i na toj temperaturi se najmanje 12 sati uparava dok ne izgubi 30 do 50 % zapremine. Nakon hlađenja ovako dobiveni sirup (seim) puni se u staklene balone (demijohns) koji se odmah hermetički zatvaraju radi sprečavanja pojeve sirćetnih bakterija. Nakon nekih 6 mjeseci mošt se pretresa u drvenu burad, gdje počinje lagano trogodišnje vrenje. Iako mošt ima slatko kiseo ukus prelaskom u sirće dobija izvjesnu dozu suhog i kiselog ukusa. Tajna finoće balzamovog sirćeta leži u tradicionalnoj proizvodnji koju su sa koljena na koljeno prenosili preci na nasljednike u okviru porodice. Dobivanje balzamovog sirćeta odvija se u tri faze tj. u tri različita drvena bureta. Prvo bure služi za stvaranje sirćeta (sirćetno vrenje), drugo je za zrenje, a treće za odležavanje. Burad su pravljena od više vrsta drveta čak do 7 različith vrsta drveta uppotrebljava se za proizvodnju pojedinih buradi za balzamovo sirće) tako da svako drvo utiče na konačni ishod ukusa. Ovaj proces traje minimalno 12 godina i originalno balzamovo sirće etiketira se sa godinom proizvodnje kao i vrhunska vina.

## [izmijeni] Također pogledajte

- Lista začina

Preuzeto sa: "http://bs.wikipedia.org../../../b/a/l/Balzamovo_sir%C4%87e.html"

Kategorije: Začin

##### Views

- Članak
- Razgovor
- Trenutna verzija

##### Pretraga

##### Drugi jezici

- Català
- Deutsch
- English
- Español
- Français
- Italiano
- 日本語
- Nederlands
- Polski
- Svenska